નવી દિલ્હી: છેલ્લા એક વર્ષમાં ખાંડની સરેરાશ છૂટક કિંમત રર ટકા વધીને પ્રતિ કિલો રૂ.૪ર.૪૩ સુધી પહોંચી ગઇ છે. કેન્દ્ર સરકારે આ જાણકારી રાજ્યસભામાં આપી હતી. કેન્દ્રએ જણાવ્યું હતું કે સપ્લાય અને પ્રાઇસની સ્થિતિ પર સતત તેની નજર છે. ફૂડ એન્ડ કન્ઝયુમર અફેર્સ મંત્રાલયમાં રાજ્યકક્ષાના પ્રધાન સી.આર. ચૌધરીએ રાજ્યસભામાં જણાવ્યું હતું કે ૧પ માર્ચ ર૦૧૭ સુધીમાં ખાંડની ઓલ ઇન્ડિયા એવરેજ રિટેલ પ્રાઇસ રર.૧૭ ટકાના ઉછાળા સાથે પ્રતિ કિલો રૂ.૪ર.૪૩ સુધી પહોંચી ગઇ છે, જે એક વર્ષ પહેલાં રૂ.૩૪.૭૩ની સપાટી પર હતી.